b"\n_START_ARTICLE_\nGabriel Bernardo Barba\n_START_SECTION_\nBiografia\n_START_PARAGRAPH_\nFou ordenat sacerdot per a la di\xc3\xb2cesi de Mor\xc3\xb3n el 12 d'agost de 1989. All\xc3\xa0 comen\xc3\xa7\xc3\xa0 el seu ministeri pastoral dedicant-se als joves sobretot. El 1997 fou incardinat a la di\xc3\xb2cesi de Merlo-Moreno, que havia estat recentment creada. Entre els anys 1997 i 2005 fou canceller de la c\xc3\xbaria i del 2004 al 2009 vicepresident de C\xc3\xa0rites diocesana. L'any 2006 fou provicari general de la di\xc3\xb2cesi, un any m\xc3\xa9s tard fou nomenat vicari general. A partir del 2008 estigu\xc3\xa9 encarregat de la formaci\xc3\xb3 dels diaques permanents._NEWLINE_L'any 2000 es va llicenciar en dret can\xc3\xb2nic a la Pontif\xc3\xadcia Universitat Cat\xc3\xb2lica Argentina, d'on tamb\xc3\xa9 \xc3\xa9s professor de dret can\xc3\xb2nic._NEWLINE_El 19 de desembre del 2013 el Papa Francesc el design\xc3\xa0 bisbe de Gregorio de Laferr\xc3\xa8re. Va rebre la consagraci\xc3\xb3 episcopal del seu antecessor, i primer bisbe de Laferr\xc3\xa8re, Juan Horacio Su\xc3\xa1rez, l'1 de mar\xc3\xa7 del 2014, i com a co-consagrants el bisbe de La Rioja, Marcelo Colombo, i el bisbe em\xc3\xa8rit de San Isidro, Jorge Casaretto."